  Григорий Фомин Майя Бывальцева 1-тӥ тулыспалысен Россиын анай капиталлэн, озьы ик куд-ог мукет тыронъёслэн быдӟалазы 8,4 процентлы будӥз. Федерал кивалтэтлэн тӧроеныз Михаил Мишустинэнэ кинюртэм пуктэт тӧрлык ёзэслэн нимлыко сайтаз шараямын. Нырысетӥ пинал понна анай капиталлэн быдӟалаез 483,9 сюрс манетысь 524,5 сюрс манетозь будӥз, нош кыкетӥ но со бӧрсьы вордскем нылпиос понна – 693,1 сюрс манетозь. Со сяна, нылпи вордскыку одӥг пол тыриськись пособилэн, нылпиез утялтэм понна толэзьлы быдэ тыриськись пособилэн, нылпиез семьяе сётыку одӥг пол тыриськись пособилэн быдӟалазы йылӥз. Озьы ик сӧсыръёслы, ветеранъёслы, чернобылецъёслы, Россилэн Геройёсызлы, ужан интыын ссырмем муртъёслы тыриськись пособиос будӥзы. 2018-тӥ арысен Россиын мерлыко тыронъёслэсь быдӟалазэс будэтон радлык юнматэмын вал – арлы одӥг пол 1-тӥ тулыспалысен, азьвыл арын басьяськон дунъёслэсь йылэмзэс лыдэ басьтыса. Тегъёс: анайкапитал коньдон Россия Удмуртия  